CELEX: 32008R0156
Language: et
Date: 2008-02-21 00:00:00
Title: Komisjoni määrus (EÜ) nr 156/2008, 21. veebruar 2008 , millega muudetakse määrust (EÜ) nr 109/2007 söödalisandi monensiinnaatriumi (Coxidin) miinimumsisalduse osas (EMPs kohaldatav tekst)

22.2.2008   
            
            
               ET
            
            
               Euroopa Liidu Teataja
            
            
               L 48/14
            
         
      KOMISJONI MÄÄRUS (EÜ) nr 156/2008,
   21. veebruar 2008,
   millega muudetakse määrust (EÜ) nr 109/2007 söödalisandi monensiinnaatriumi (Coxidin) miinimumsisalduse osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisandi monensiinnaatriumi (Coxidin) kasutamine teatud tingimustel kiideti heaks määrusega (EÜ) nr 1831/2003. Komisjoni määrusega (EÜ) nr 109/2007 (2) on antud kümneaastane luba kõnealuse söödalisandi kasutamiseks broilerkanade ja kalkunite toitmisel ning see luba on seotud loa omanikuga, kes laseb söödalisandi ringlusse.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku nõudel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (3)
            
            
               Söödalisandi monensiinnaatriumi (Coxidin) loa omanik on esitanud taotluse, milles tehakse ettepanek muuta loa tingimusi ja vähendada söödalisandi miinimumsisaldust kalkunite söödas.
            
         
               (4)
            
            
               Toiduohutusamet tegi 18. septembril 2007 vastu võetud arvamuses ettepaneku vähendada söödalisandi miinimumsisaldust kalkunite sööda puhul 90 mg-lt 60 mg-le ühe kg täissööda kohta, sest seda kogust võib pidada koktsidioosi tõrjeks piisavaks. (3)
               
            
         
               (5)
            
            
               Seetõttu tuleks määrust (EÜ) nr 109/2007 vastavalt muuta.
            
         
               (6)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 109/2007 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. veebruar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  ELT L 31, 6.2.2007, lk 6.
   
      (3)  Opinion of the Scientific Panel on Additives and Products or Substances used in Animal Feed on Efficacy of Coxidin 25 % (monensin sodium) as a feed additive for turkeys. Vastu võetud 18. septembril 2007. The EFSA Journal (2007), 545, 1–13.
   
      LISA
      
         
            „LISA
            
                        Lisandi identifitseerimisnumber
                     
                     
                        Loa omanik
                     
                     
                        Lisand
                        (kauba nimi)
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                     
                        Ajutised jääkide piirnormid asjaomases loomses toidus
                     
                  
                        Toimeaine kogus mg-des täissööda kg kohta, mille niiskusesisaldus on 12 %
                     
                  
                        Koktsidiostaatikumid ja histomonostaatikumid
                     
                  
                        5 1 701
                     
                     
                        Huvepharma
                        NV Belgia
                     
                     
                        Monensiinnaatrium
                        (Coxidin)
                     
                     
                        
                                     
                                 
                                 
                                    Toimeaine:
                                    C36H61O11Na
                                    
                                       Streptomyces cinnamonensis’e (28682, LMG S-19095) abil saadud polüeetermonokarboksüülhappe naatriumsool pulbrina.
                                 
                              
                                     
                                 
                                 
                                    Toimeaine koostis:
                                    
                                                 
                                             
                                             
                                                Monensiin A: vähemalt 90 %
                                             
                                          
                                                 
                                             
                                             
                                                Monensiin A + B: vähemalt 95 %
                                             
                                          
                                                 
                                             
                                             
                                                Monensiin C: 0,2–0,3 %
                                             
                                          
                              
                                     
                                 
                                 
                                    Söödalisandi koostis:
                                    
                                                 
                                             
                                             
                                                Tehniline aine monensiinnaatrium, mis vastab monensiini aktiivsusele: 25 %
                                             
                                          
                                                 
                                             
                                             
                                                Perliit: 15–20 %
                                             
                                          
                                                 
                                             
                                             
                                                Nisukliid: 55–60 %
                                             
                                          
                              
                                     
                                 
                                 
                                    Analüüsimeetod: (1)
                                    
                                    Toimeaine määramise meetod: kõrgefektiivne vedelikkromatograafia (HPLC) koos kolonnijärgsete derivaatide saamisega ja UV-detektori (λ = 520 nm) kasutamisega
                                 
                              
                     
                        Broilerkanad
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Kasutamine keelatud vähemalt kolm päeva enne tapmist.
                                 
                              
                                    2.
                                 
                                 
                                    Lisand tuleb lisada segasöötadesse eelsegus.
                                 
                              
                                    3.
                                 
                                 
                                    Monensiinnaatriumi suurim lubatud kogus täiendsöödas:
                                    
                                                —
                                             
                                             
                                                625 mg/kg broilerkanade puhul;
                                             
                                          
                                                —
                                             
                                             
                                                500 mg/kg kalkunite puhul.
                                             
                                          
                              
                                    4.
                                 
                                 
                                    Monensiinnaatriumi ei tohi segada muude koktsidiostaatikumidega.
                                 
                              
                                    5.
                                 
                                 
                                    Kasutusjuhendisse tuleb märkida järgmine teave:
                                    „Ohtlik hobustele. Käesolev sööt sisaldab ionofoori: mitte anda koos tiamuliiniga ning jälgida võimalikke kõrvaltoimeid, kui kasutatakse koos muude raviainetega.”
                                 
                              
                                    6.
                                 
                                 
                                    Kanda sobivat kaitseriietust, -kindaid ja silmade või näokaitset. Ruumide ebapiisava ventilatsiooni korral kanda sobivat hingamisteede kaitsevahendit.
                                 
                              
                     
                        6.2.2017
                     
                     
                        25 μg monensiinnaatriumi märja naha + rasva kilogrammi kohta
                        8 μg monensiinnaatriumi märja maksa, neerude ja lihaskoe kilogrammi kohta.
                     
                  
                        Kalkunid
                     
                     
                        16 nädalat
                     
                     
                        60
                     
                     
                        100
                     
                  
      
      
         (1)  Analüüsimeetodite üksikasjad on kättesaadavad ühenduse tugilabori veebilehel: www.irmm.jrc.be/crl-feed-additives”